Lilienfeld (aadlisuguvõsa)

**Lilienfeld** oli Rootsist pärit aadlisuguvõsa. 

Suguvõsa rajaja oli Tartu õuekohtu assessor Lars Larsson Moduler, kes 1650. aastal sai Rootsi kuningannalt Kristiinalt aadliseisuse, sai aadeldamisel perekonnanime "von Lilljefelt" ning kanti Rootsi rüütelkonda tituleerimata aadlisuguvõsana, rootsipärase nimekujuga Lilliefelt, nr 497 all. 

Hiljem on suguvõsa kantud Eestimaa ja Saaremaa (1746), Kuramaa (1790) ja Liivimaa (1797) rüütelkonna aadlimatriklisse.

Suguvõsale kuulusid eri aegadel Eesti alal Kehtna, Tuhala, Rohu mõis.

## Suguvõsa liikmeid
*Lars Larsson Moduler (u 1600 – 1667), Tartu õuekohtu assessor, Liivimaa ülemkonsistooriumi assessor, Vaiste ja Lehende pandivaldaja
*Karl Gustav von Lilienfeld (u 1682 – 1738), Rootsi sõjaväelane (kapten), laaman, Andja, Nõmme, Tolli ja Mõisamaa mõisnik
*Gustav Otto von Lilienfeld (1683 – suri pärast 1727), Rootsi sõjaväelane (kapten), Parasmetsa, Oidrema ja Vaiste mõisnik 
*Karl Gustav von Lilienfeld (1711–1759), Venemaa keisririigi sõjaväelane (ratsakaardiväe leitnant), kammerhärra, Andja mõisnik Hiiumaa Pühalepa, Partsi, Putkaste ja Kõrgessaare mõisarentnik, 1744. aastast Siberis asumisel,
*Jakob Heinrich von Lilienfeld (1716–1785), Uue-Põltsamaa ja Kaavere mõisnik, näitekirjanik, esseist, juhuluuletaja, 
*Magnus Christopher von Lilienfeld  (1719–1775), Venemaa keisririigi sõjaväelane (major), Eestimaa maanõunik, Tolli, Perila mõisaomanik
*Heinrich Otto von Lilienfeld (1725–1779), Saaremaa maanõunik, Parasmetsa mõisnik
*Karl Magnus von Lilienfeld (1754–1835), Preisimaa kammerhärra, Uue-Põltsamaa ja Keeni mõisnik
*Georg von Lilienfeld (1772–1853), Eestimaa rüütelkonna peamees, Eestimaa maanõunik, Kuusiku ja Sikeldi mõisnik
*Jakob Heinrich von Lilienfeldt (1774–1827), Venemaa keisririigi sõjaväelane (rittmeister), Halinga, Parasmetsa mõisnik. Kanti 1797 Liivimaa rüütelkonna aadlimatriklisse

*Karl Reinhold Georg von Lilienfeld (1790–1875), Liivimaa maamarssal, Uue-Põltsamaa mõisnik
*Otto Friedrich von Lilienfeld (1796–1870), Venemaa keisririigi sõjaväelane (polkovnik), Halinga mõisnik, Pärnu kreisisaadik
*Otto von Lilienfeld (1805–1896), Eestimaa rüütelkonna peamees (1842–1845), Eestimaa maanõunik, Kuusiku, Sikeldi, Alu, Rapla ja Angerja mõisnik
*Eduard Karl Balthasar von Lilienfeld (1825–1903), Uue-Põltsamaa mõisnik
*''Georg'' Reinhold ''Karl von Lilienfeld'' (1828–1881), Tartu kreisisaadik ja Liivimaa maanõunik, Liivimaa maamarssal, Keeni mõisnik koos Lota mõisaga

*Alexander von Lilienfeld (1831–1909), Eestimaa maanõunik, Albu mõisnik
*Otto von Lilienfeld (1840–1910), Eestimaa maanõunik, Eestimaa Evangeeliumi Luteriusu Konsistooriumi president, Kehtna, Kabala, Saha ja Kuusiku mõisnik
*Rudolf Paul von Lilienfeld (1844–1910), Alu, Rapla, Sikeldi mõisnik, Tallinna Piiritusevabriku juht
*Georg von Lilienfeld (1855−1912), Venemaa keisririigi tolliametnik, mõisaomanik
*Alexander von Lilienfeld (1857−1920)
*Richard von Lilienfeld (1858−1895)
*Karl von Lilienfeld (1863−1924)
*Otto von Lilienfeld (1865–1940), Eestimaa rüütelkonna peamees
*''Paul'' Frommhold Ignatius von Lilienfeld-Toal (1829–1903), Kuramaa viitse- ja tsiviilkuberner
*''Anatole'' Charles Maurice von Lilienfeld-Toal (1865–1931), Peterburi kubermangu viitsekuberner (1906), Penza kuberner, Tuhala mõisnik
*Paul Hans Alexander von Lilienfeld-Toal (1897–1977), politoloogiadoktor, Greenville'i (Pennsylvania osariigis) Thiel College'i professor

## Viited

## Välislingid
*Stackelberg, Otto Magnus von, Genealogisches Handbuch der estländischen Ritterschaft. 1 , Görlitz : Verl. für Sippenforschung und Wappenkunde Starke 1931, Eestimaa rüütelkonna genealoogilisest käsiraamat